Na podlagi 138. člena Zakona o urejanju prostora ( v nadaljevanju ZUreP-3, Uradni list RS št.199/21 in 18/23-ZDU-10) in 15. člena Statuta Občine Kidričevo (Uradno glasilo slovenskih občin, št. 62/16 in 16/18) je Občinski svet Občine Kidričevo na svoji --- seji, dne-----, sprejel

**SKLEP O POTRDITVI**

**lokacijske preveritve za omogočanje začasne rabe za del enot urejanja prostora »KI01«, »KI02« in »KI04« na parcelah št. 1011/4, 1011/88, 1019/10, 1019/4, 1019/5, 1019/77 in 1175/2 vse k. o. 425 Lovrenc na Dravskem polju.**

**1.**

S tem sklepom se potrdi lokacijska preveritev za omogočanje začasne rabe za del enot urejanja prostora »KI01«, »KI02« in »KI04« na parcelah št. 1011/4, 1011/88, 1019/10, 1019/4, 1019/5, 1019/77 in 1175/2 vse k. o. 425 Lovrenc na Dravskem polju. Zemljišča se po določilih Občinskega prostorskega načrta Občine Kidričevo (Uradno glasilo slovenskih občin, št. 35/2013, 53/2013- tehnični popravek, 22/2016, 40/2019, 5/2020 ,9/2021, 19/25-tehnična posodobitev (v nadaljnjem besedilu OPN) nahajajo v enoti urejanja prostora z oznako KI01, KI02 in KI04, z namensko rabo KI01: SSz-zavarovane stanovanjske površine znotraj naselja Kidričevo in KI02, KI04: Cuz-zavarovana osrednja območja centralnih dejavnosti znotraj naselja Kidričevo.

**2.**

Začasna raba prostora se omogoči tako kot izhaja iz Elaborata lokacijske preveritve za omogočanje začasne rabe za del enot urejanja prostora »KI01«, »KI02« in »KI04« na parcelah št. 1011/4, 1011/88, 1019/10, 1019/4, 1019/5, 1019/77 in 1175/2 vse k. o. 425 Lovrenc na Dravskem polju (Izdelovalec UMARH d.o.o., št.25-LP-15 z dne julij 2025, dopolnitev november 2025**.**

Grafični prikaz območja začasne rabe prostora je določen v elaboratu lokacijske preveritve, ki je priloga sklepa.

**3.**

Na zemljiščih s parc. št. 1011/4, 1011/88, 1019/10, 1019/4, 1019/5, 1019/77 in 1175/2 vse k. o. 425 Lovrenc na Dravskem polju , se v skladu s 137 členom ZUreP-3 omogoči začasna raba prostora pod naslednjimi prostorskimi izvedbenimi pogoji:

* Zelenica na jugu enote urejanja prostora KI01-parkovna ureditev,
* Obcestna Zelenica na zahodnem delu enote urejanja prostora KI01-drevoredna ureditev,
* Zelenica na jugu EUP KI04 IN DELU KI02-ureditev grede trajnic.

**4.**

V skladu s sedmim odstavkom 138 člena ZUreP-3 se sprejeti sklep objavi v Uradnem glasilu slovenskih občin in evidentira v prostorskem informacijskem sistemu. Do vzpostavitve sistema se posreduje sklep Ministrstvu za naravne vire in prostor ter Upravni enoti Ptuj.

**5.**

Čas izvajanja začasne rabe je sedem let po začetku veljavnosti sklepa. Sklep začne veljati naslednji dan po objavi v Uradnem glasilu slovenskih občin.

Številka: 3500-16/2025-24

Datum: Anton Leskovar, župan